Apvienotās lietas C-113/10, C-147/10 un C-234/10

Zuckerfabrik Jülich AG

pret

Hauptzollamt Aachen,

British Sugar plc

pret

Rural Payments Agency, an Executive Agency of the Department for Environment, Food & Rural Affairs

un

Tereos – Union de coopératives agricoles à capital variable

pret

Directeur général des douanes et droits indirects et Receveur principal des douanes et droits indirects de Gennevilliers

(Finanzgericht Düsseldorf, High Court of Justice (England & Wales), Chancery Division un Tribunal de grande instance de Nanterre lūgumi sniegt prejudiciālu nolēmumu)

“Kopējā lauksaimniecības politika — Tirgu kopīgā organizācija — Cukura un izoglikozes ražotāji — Ražošanas maksājumu apjoma aprēķināšana — Tādas aprēķināšanas metodes spēkā esamība, atbilstoši kurai tiek ņemti vērā teorētiski kompensāciju apjomi par cukura daudzumu, kas eksportēts bez kompensācijām — Tiesiskā regulējuma atpakaļejošais spēks — Valūtas maiņas kurss — Procentu piešķiršana”

Kopsavilkums – Tiesas (ceturtā palāta) 2012. gada 27. septembra spriedums

Lauksaimniecība – Tirgu kopīgā organizācija – Cukurs – Ražošanas maksājums – Aprēķināšana – Regula Nr. 1193/2003 – Regulējums, saskaņā ar kuru kopējie sedzamie zaudējumi, kas paredzēti Pamatregulas Nr. 1260/2001 15. panta 1. punkta e) apakšpunktā, “a priori” tiek noteikti lielākā apmērā nekā ar kompensācijām saistītās izmaksas – Neatbilstība pamatregulā izvirzītajam mērķim – Spēkā neesamība (Padomes Regula Nr. 1260/2001; Komisijas Regulas Nr. 1686/2005 2. pants un Regula Nr. 1193/2009) Lauksaimniecība – Tirgu kopīgā organizācija – Cukurs – Ražošanas maksājums – Aprēķināšana – Pārmaksāto summu atmaksai piemērojamā valūtas maiņas kursa noteikšana – Savienības tiesību normu neesamība attiecīgajā jomā – Noteikšana atbilstoši attiecīgās dalībvalsts tiesībām (Padomes Lēmuma 2000/597 8. panta 1. punkts un Lēmuma 2007/436 8. panta 1. punkts) Lauksaimniecība – Tirgu kopīgā organizācija – Cukurs – Ražošanas maksājums – Summas, ko attiecīgās personas ir nepamatoti samaksājušas saistībā ar ražošanas maksājumiem, kas ir noteikti atbilstoši spēkā neesošai regulai – Tiesības uz minēto summu atmaksu un ar tām saistīto procentu samaksu – Valsts tiesas iespēja atteikties piešķirt šādu procentu maksājumu par dalībvalsts saņemtajām summām, pamatojoties uz to, ka šī valsts nevar pieprasīt atbilstošu procentu samaksu par Eiropas Savienības pašas resursiem – Neesamība

Regula Nr. 1193/2009, ar ko labo Regulu Nr. 1762/2003, Nr. 1775/2004, Nr. 1686/2005 un Nr. 164/2007 un nosaka ražošanas maksājumu apjomu cukura nozarē 2002./2003., 2003./2004., 2004./2005., 2005./2006. tirdzniecības gadam, izņemot tās 3. pantā ietvertos noteikumus, kurus Eiropas Savienības Vispārējā tiesa ir jau atcēlusi, savā 2011. gada 29. septembra spriedumā lietā T-4/06 Polija/Komisija atceļot 2. pantu Regulā Nr. 1686/2005, ar ko 2004./2005. tirdzniecības gadam nosaka ražošanas maksājumu apjomus un papildu maksājuma koeficientu cukura nozarē, ir spēkā neesoša, jo, ciktāl paredzamie kopējie zaudējumi Pamatregulas Nr. 1260/2001 par cukura tirgu kopīgo organizāciju 15. panta 1. punkta e) apakšpunkta izpratnē a priori tiek noteikti lielākā apmērā nekā ar kompensācijām saistītās izmaksas, tā pārsniedz minētajā pamatregulā izvirzīto mērķi, it īpaši taisnīgu ar Kopienā saražotās produkcijas pārpalikuma realizāciju saistīto izdevumu finansēšanu. (sal. ar 39., 53. un 54. punktu un rezolutīvās daļas 1) punktu) Nepastāvot Savienības tiesību noteikumiem šajā jautājumā, valūtas maiņas kurss, kas ir piemērojams, aprēķinot saistībā ar ražošanas maksājumu cukura nozarē pārmaksu maksājamo kompensāciju, ir jānosaka atbilstoši attiecīgās dalībvalsts tiesībām. Tā kā atbilstoši Lēmumu 2000/597 un 2007/436 par Eiropas Kopienu pašu resursu sistēmu 8. panta 1. punktam dalībvalstis šos maksājumus iekasē saskaņā ar savu normatīvo un administratīvo aktu noteikumiem, ko vajadzības gadījumā pielāgo, lai tie atbilstu Savienības noteikumos ietvertajām prasībām, strīdi par Savienības vārdā iekasēto summu atmaksu ietilpst valstu tiesu kompetencē un tām tie gan no procesuālā, gan materiāltiesiskā viedokļa ir jāizskata atbilstoši to valsts tiesībām, ja vien Savienības tiesībās šajā jautājumā nav paredzēts citāds regulējums. (sal. ar 58. un 63. punktu un rezolutīvās daļas 2) punktu) Atbilstoši Savienības tiesībām attiecīgajām personām, kam ir tiesības uz to summu atmaksu, kuras ir nepamatoti samaksātas saistībā ar ražošanas maksājumiem cukura nozarē, kas ir noteikti atbilstoši spēkā neesošai regulai, ir tiesības saņemt arī ar šīm summām saistīto procentu samaksu. Šajā ziņā valsts tiesa nevar savas rīcības brīvības ietvaros atteikties piešķirt procentu maksājumu par summām, ko dalībvalsts ir saņēmusi atbilstoši spēkā neesošai regulai, pamatojoties uz to, ka šī dalībvalsts nevar pieprasīt atbilstošu procentu samaksu par Eiropas Savienības pašas resursiem. (sal. ar 67.–69. punktu un rezolutīvās daļas 3) punktu)

Apvienotās lietas C-113/10, C-147/10 un C-234/10

Zuckerfabrik Jülich AG

pret

Hauptzollamt Aachen,

British Sugar plc

pret

Rural Payments Agency, an Executive Agency of the Department for Environment, Food & Rural Affairs

un

Tereos – Union de coopératives agricoles à capital variable

pret

Directeur général des douanes et droits indirects et Receveur principal des douanes et droits indirects de Gennevilliers

(Finanzgericht Düsseldorf, High Court of Justice (England & Wales), Chancery Division un Tribunal de grande instance de Nanterre lūgumi sniegt prejudiciālu nolēmumu)

“Kopējā lauksaimniecības politika — Tirgu kopīgā organizācija — Cukura un izoglikozes ražotāji — Ražošanas maksājumu apjoma aprēķināšana — Tādas aprēķināšanas metodes spēkā esamība, atbilstoši kurai tiek ņemti vērā teorētiski kompensāciju apjomi par cukura daudzumu, kas eksportēts bez kompensācijām — Tiesiskā regulējuma atpakaļejošais spēks — Valūtas maiņas kurss — Procentu piešķiršana”

Kopsavilkums – Tiesas (ceturtā palāta) 2012. gada 27. septembra spriedums

Lauksaimniecība — Tirgu kopīgā organizācija — Cukurs — Ražošanas maksājums — Aprēķināšana — Regula Nr. 1193/2003 — Regulējums, saskaņā ar kuru kopējie sedzamie zaudējumi, kas paredzēti Pamatregulas Nr. 1260/2001 15. panta 1. punkta e) apakšpunktā, “a priori” tiek noteikti lielākā apmērā nekā ar kompensācijām saistītās izmaksas — Neatbilstība pamatregulā izvirzītajam mērķim — Spēkā neesamība (Padomes Regula Nr. 1260/2001; Komisijas Regulas Nr. 1686/2005 2. pants un Regula Nr. 1193/2009) Lauksaimniecība — Tirgu kopīgā organizācija — Cukurs — Ražošanas maksājums — Aprēķināšana — Pārmaksāto summu atmaksai piemērojamā valūtas maiņas kursa noteikšana — Savienības tiesību normu neesamība attiecīgajā jomā — Noteikšana atbilstoši attiecīgās dalībvalsts tiesībām (Padomes Lēmuma 2000/597 8. panta 1. punkts un Lēmuma 2007/436 8. panta 1. punkts) Lauksaimniecība — Tirgu kopīgā organizācija — Cukurs — Ražošanas maksājums — Summas, ko attiecīgās personas ir nepamatoti samaksājušas saistībā ar ražošanas maksājumiem, kas ir noteikti atbilstoši spēkā neesošai regulai — Tiesības uz minēto summu atmaksu un ar tām saistīto procentu samaksu — Valsts tiesas iespēja atteikties piešķirt šādu procentu maksājumu par dalībvalsts saņemtajām summām, pamatojoties uz to, ka šī valsts nevar pieprasīt atbilstošu procentu samaksu par Eiropas Savienības pašas resursiem — Neesamība